
 TEHNIČKA SPECIFIKACIJA 

Usluga održavanja ovoga postupka javne nabave obuhvaća održavanje, preventivno i korektivno, već postojećih programa KONTO sustava. Sustav sadrži niz programskih cjelina koje prate odgovarajuće poslovne procese Akademije socijalne skrbi. 
Navedeni softver koristi se kao informacijska podrška pri obavljanju poslovnih procesa u Akademiji socijalne skrbi. 
Poslovni softver koji je predmet održavanja nabavljen je od tvrtke KONTO d.o.o. Požega, odnosno razvijen je od strane poduzeća KONTO d.o.o. Požega.


POPIS KONTO PROGRAMA: 
Održavanje implementiranih programa Konto 
A. Financijsko knjigovodstvo - održavanje 12 mjeseci od 01.07.2026 do 30.06.2027. godine
1) “WinGSP“, proračunsko financijsko knjigovodstvo (glavna knjiga, salda konti, zaprimanje e-računa i digitalna arhiva, registar ugovora , plan i izvršenje proračuna);
2) “WinBL”, blagajničko poslovanje (tuzemna blagajna;
3) “WinOS“, osnovna sredstva i sitni inventar u upotrebi;
4) “WinMA“, materijalno knjigovodstvo, modul N narudžbenice;
5) "webOSI" web inventura osnovna sredstva;
6) “webGSS“, web potpisivanje i odobravanje dokumenata;
7) “webSP“, ePutni nalozi, web odobravanje i evidencija putnih naloga;
8) “webGSPN“ web plan nabave;
9) “webVPN“, web evidencija zahtjevnica i narudžbenica.


B. Konto riznica - održavanje 10 mjeseci od 01.09.2026 do 30.06.2027. godine ili od početka integracije ako ona ne bude uspostavljena do 31.08.2026. godine
10) "WinGS" financijsko - modul Konto riznica za povezivanje na centralni FMIS Gateway sustav Središnje državne riznice

OPIS USLUGE PREVENTIVNOG I KOREKTIVNOG ODRŽAVANJA KONTO PROGRAMA 
Održavanje se planira ugovoriti od 01.07.2026.
Cijena održavanja treba biti bazirana na prosječnom mjesečnom održavanju u trajanju 9 sati za korisnika mjesečno (Financijsko knjigovodstvo 5 sati i Konto riznica 4 sata), te treba biti usklađena sa novim zakonskim propisima, povezivanje s Konto financijskim knjigovodstvom i instaliranje i konfiguriranje na postojećoj i novoj opremi korisnika putem telefona.

Ponuđena paušalna cijena održavanja radnim danima (od ponedjeljka do petka, od 8 do 16 sati) treba pokrivati sve intervencije telefonom i vezom udaljenog pristupa, te pomoć u identifikaciji i potvrdi uzroka nepravilnosti u radu ili u programskim proizvodima, te savjete kako izbjeći određene probleme ili poboljšati korištenje programskih proizvoda. 
Ponuditelj treba obavljati slijedeće usluge nad programskim proizvodima navedenim u ovoj tehničkoj specifikaciji: 
1. instalacija usavršenih istoimenih verzija programskih proizvoda; 
2. izmjena programskih proizvoda u skladu sa izmjenama zakonskih propisa na zahtjev Naručitelja; 
3. manje izmjene postojećih dijelova programa; 
4. stalna stručna pomoć u radu, putem telefona, elektroničke pošte i veze udaljenog pristupa; 
5. otklanjanje eventualnih grešaka u radu programskih proizvoda; 
6. slanje obavijesti putem elektroničke pošte djelatnicima Naručitelja o promjenama i novostima u programskim proizvodima; 
7. pomoć u otklanjanju zastoja u radu s programskim proizvodima,
8. održavanje integracije s Ministarstvom financija,
9. usklađenje s promjenama FMIS Gatway Ministarstva financija. 

Ponuditelj treba uslugu održavanja obavljati na sljedeći način: 
1. Obavijestit će Naručitelja o tome koja je osoba zadužena za održavanje pojedinog programskog proizvoda te kojoj se može neposredno obratiti za intervenciju (telefonom, telefaksom ili dopisom); 
2. Po pozivu za intervenciju jednostavniji problemi će se pokušati riješiti uputama i savjetima telefonom te vezom udaljenog pristupa; 
3. Složeniji problemi će se rješavati neposrednim kontaktom osobe zadužene za održavanje s predstavnicima Naručitelja. Zbog efikasnosti se preporuča da Naručitelj osigura vezu za udaljeni pristup Izvršitelja; 
4. U slučaju da nije moguće problem riješiti na jedan od opisanih načina, ili na traženje Naručitelja, Izvršitelj će intervenirati u prostorijama Naručitelja. 

Ponuditelj treba tražene intervencije obavljati najkasnije u sljedećim rokovima po pozivu: 
1. telefonom ili vezom udaljenog pristupa istog dana ili po dogovoru s Naručiteljem; 
2. u prostorijama Ponuditelja u roku od 2 dana ili po dogovoru s Naručiteljem; 
3. u prostorijama Naručitelja u roku od 3 dana ili po dogovoru s Naručiteljem; 
4. radovi na zahtjev Naručitelja koji nisu predmet ovog postupka nabave po dogovoru sa Naručiteljem. 
U slučaju neizvršavanja obveza po prethodno naznačenim rokovima Ponuditelj gubi pravo na paušalnu mjesečnu naknadu za održavanje u narednom mjesecu za programski proizvod kod kojeg obveza nije izvršena.

Mjesto isporuke usluge 
- Akademija socijalne skrbi Zagreb, Savska cesta 106, 10000 Zagreb 

Usluga se isporučuje putem veze udaljenog pristupa i u slučaju nemogućnosti udaljenog pristupa na našoj lokaciji u Zagrebu. 

Rok trajanja ugovora 
Ugovor o nabavi se sklapa za razdoblje 12 mjeseci.
